jkorsvik/nowiki_second_scrape_merged huggingface dataset:
Antianara

Antianara eller Antianeira («mot havet») var ifølge gresk mytologi en amasonedronning over Thermodon. Hun etterfulgte dronning Penthesilea etter at hun ble drept under den trojanske krigen. 
Hun var best kjent for å forkrøple sine mannlige tjenere. Det sies at hun lemlestet gutter og menn ved å fjerne en arm eller et ben. Da skyterne, som forsøkte å forhandle med dem om fred og ba dem om å slutte med dette, svarte dronning Antianira at forkrøplede menn var de beste elskerne.
Under den attiske krigen imponerte hennes krigerkunster hennes greske fiender så mye at Homer senere brukte navnet hennes som synonym på alle amasoner. Navnet ble også vanlig blant amasonedronninger.
Kari Kjønaas Kjos

Kari Kjønaas Kjos (født 25. januar 1962 i Oslo) er en norsk politiker (FrP). Hun var innvalgt på Stortinget fra Akershus fra 2005 til 2021.
Hun har yrkeserfaring som assistent i barnehage, som reiseleder, sekretær og som daglig leder i Økonomisko 1995–2000. Hun studerte ved BI 1993–1995. Hun var fylkessekretær og rådgiver i FrP 2000–2005. 
Hun var medlem av Lørenskog kommunestyre 1999–2011 og Lørenskog formannskap 1999–2005. 


== Stortingskomiteer ==
2020–2021 medlem i Helse- og omsorgskomiteen
2020–2020 medlem i Justiskomiteen
2017–2020 nestleder i Kommunal- og forvaltningskomiteen
2013–2017 leder i Helse- og omsorgskomiteen
2013–2017 medlem i Valgkomiteen
2009–2013 medlem i Helse- og omsorgskomiteen
2009–2013 medlem i Valgkomiteen
2005–2009 medlem i Arbeids- og sosialkomiteen


== Referanser ==


== Eksterne lenker ==
(en) Kari Kjønaas Kjos – kategori av bilder, video eller lyd på Commons 
(no) Kari Kjønaas Kjos hos Stortinget 
(no) Kari Kjønaas Kjos hos Norsk senter for forskningsdata 
(no) Kari Kjønaas Kjoss stemmegivning på Stortinget (arkivert) siden 2009 systematisert av organisasjonen Holder de ord
Ib Thomsen

Ib Kavle Thomsen (født 6. oktober 1961) er en norsk politiker (FrP). Han var innvalgt på Stortinget fra Akershus 2005–2017. Han var vararepresentant i periodene 1993–1997 og 2001–2005. Han var medlem av Stortingets familie- og kulturkomité 2009–2017, og satt før dette i Stortingets kommunal- og forvaltningskomité.
Han var medlem av Nittedal kommunestyre og formannskap 1988–2005 samt styreleder i Nittedal Energiverk 1995–1999.
Thomsen er utdannet fra Forsvaret og BI, og drev Ice Dream på Strømmen Storsenter før han ble stortingsrepresentant. Han er kaptein i Heimevernet og hadde en deltidsstilling som områdesjef for Nittedal og Skedsmo 1999–2009.


== Referanser ==


== Eksterne lenker ==
(en) Ib Thomsen – kategori av bilder, video eller lyd på Commons 
(no) Ib Thomsen hos Stortinget 
(no) Ib Thomsen hos Norsk senter for forskningsdata 
(no) Ib Thomsens stemmegivning på Stortinget (arkivert) siden 2009 systematisert av organisasjonen Holder de ord
Jørund Rytman

Jørund Henning Rytman (født 4. mai 1977 i Oslo) er en norsk politiker (FrP). Han var stortingsrepresentant for Buskerud fra 2005 til 2017. I 2018 ble han leder for politikk og samfunnskontakt i Bedriftsforbundet.Han vokste opp i en adventistfamilie i Sandefjord og gikk Tyrifjord videregående skole i Buskerud. Rytman er utdannet innen markedskommunikasjon fra BI i Drammen (2000–2005). Han har blant annet vært selger, gründer, vekter og partifunksjonær. Høsten 2005 var han med på å etablere Gründerforeningen, hvor han har vært styreleder.Rytman var organisasjons- og reisesekretær i Fremskrittspartiets Ungdom 1998–1999, ble valgt inn i sentralstyret i 2000, og satt som FpUs 2. nestformann 2001–2004. Rytman var også ansvarlig for etableringen av FrPs studentorganisasjon, Det Liberale Selskab. Jørund Rytman har også vært leder i Drammen Natur og Ungdom og nestleder i Drammen SOS Rasisme.I 2003 ble Rytman innvalgt i Buskerud fylkesting og valgt til leder i FrPs fylkestingsgruppe. Han var formann i Buskerud FrP og medlem av partiets landsstyre 2002–2006. Han var også innvalgt i Drammen bystyre 2007–2011. Han var innvalgt på Stortinget fra Buskerud 2005–2017 og satt i Stortingets finanskomité 2005–2013, deretter i Stortingets næringskomité 2013–2017. Han ledet Israels venner på Stortinget 2015–2017 og etablerte en venneforening for Estland.Rytman er medlem av Frimurerlosjen.


== Referanser ==


== Eksterne lenker ==
Offisielt nettsted 
(en) Jørund Henning Rytman – kategori av bilder, video eller lyd på Commons 
(no) Jørund Rytman hos Stortinget 
(no) Jørund Rytman hos Norsk senter for forskningsdata
Jan-Henrik Fredriksen

Jan-Henrik Fredriksen (født 2. oktober 1956 i Kragerø i Telemark, død 8. mars 2020) var en norsk politiker (FrP). Han ble innvalgt på Stortinget fra Finnmark i 2005, som FrPs første representant i historien fra Finnmark. Han ble gjenvalgt i 2009 og 2013.
Fredriksen hadde yrkesskole og utdanning som sveiser. Han arbeidet ved ⅍ Sydvaranger 1975–1976, Kragerø Verft og Dokk 1977–1979, Kragerø Kystservice 1979–1982, Fjeldstad A/S 1982–1993 og Fabricom fra 1993.


== Stortingskomiteer ==
2013–2015 medlem av Energi- og miljøkomiteen
2009–2013 medlem av Transport- og kommunikasjonskomiteen
2005–2009 medlem av Helse- og omsorgskomiteen


== Politiske verv ==
Gruppeleder for FrPs fylkestingsgruppe i Finnmark
Leder i komiteen for plan, miljø og næring i Sør-Varanger
Gruppeleder, medlem i formannskapet og representant i fylkesutvalget


== Referanser ==


== Eksterne lenker ==
(en) Jan-Henrik Fredriksen – kategori av bilder, video eller lyd på Commons 
(no) Jan-Henrik Fredriksen hos Stortinget 
(no) Jan-Henrik Fredriksen hos Norsk senter for forskningsdata 
(no) Jan-Henrik Fredriksen på frp.no
Antibrote

Antibrote («blodig motstand») var ifølge gresk mytologi en av de tolv  amasonene som bisto dronning Penthesilea med å frigjøre Troja under den trojanske krigen. Hun ble drept av Akilles i Troja.
Christian Tybring-Gjedde

Christian Tybring-Gjedde (født 8. august 1963 i Oslo) er en norsk politiker (FrP). Han har sittet på Stortinget for Oslo siden 2005. Han var medlem av Finanskomiteen frem til og med høsten 2013 da han gikk over til Utenriks- og forsvarskomiteen der han er medlem fortsatt. I mai 2021 ble han valgt til sentralstyret i FrP, og gikk etter eget valg ut av sentralstyret i november 2021.


== Bakgrunn ==
Se Gedde (slekt)Christian Tybring-Gjedde er sønn av Harald Tybring-Gjedde (født 1930), forretningsmann, kunstsamler og lenge leder av C. Tybring-Gjedde ASA, en kontorvarekjede som Christian Tybring-Gjeddes farfar startet i 1918. Han er gift med Ingvil Smines Tybring-Gjedde. Han er far til høyrepolitikeren Mathilde Tybring-Gjedde fra et tidligere forhold.
Tybring-Gjedde har bachelorgrad i statsvitenskap fra det katolske Loyola University i Chicago og mastergrad i internasjonal politikk fra University of Denver i Colorado. Før han ble innvalgt på Stortinget jobbet han som underdirektør i Forsvarsdepartementet i avdelingen for økonomi og styring.
Tybring-Gjedde var i 1980- og 1990-årene en aktiv vannpolo-spiller (målvakt) for Frogner Vannpoloklubb og var med å ta klubben til NM-gull i 1992. Han ble også uttatt på landslaget. Hans bror var også en aktiv vannpolospiller og en av Norges beste i 1980-årene.


== Politisk virke ==
I 2003 ble han innvalgt i Oslo bystyre der han satt i finanskomitéen. I perioden 2001 til 2003 var han politisk nestformann i Oslo FrP.


=== Politiske synspunkt ===
I en kronikk i Aftenposten 25. august 2010, med tittelen «Drøm fra Disneyland», kritiserte Tybring-Gjedde og hans medforfatter Kent Andersen Arbeiderpartiets innvandringspolitikk. Kronikken fikk stor oppmerksomhet i media på grunn av sitt innhold. I et intervju med NRK Dagsrevyen samme dag omtalte Tybring-Gjedde blant annet Groruddalen i Oslo som en «enklave» uten etniske nordmenn. Etter terrorangrepene 22. juli 2011 angret han derimot på kronikken.I 2014 ga Christian Tybring-Gjedde ut debattboka Mens orkesteret fortsetter å spille. Der skriver han om «Norges økonomiske, politiske og kulturelle regnskap» med utgangspunkt i egen kritikk av norsk innvandringspolitikk og Fremskrittspartiet.


== Referanser ==


== Eksterne lenker ==
(en) Christian Tybring-Gjedde – kategori av bilder, video eller lyd på Commons 
(no) Christian Tybring-Gjedde hos Stortinget 
(no) Christian Tybring-Gjedde hos Norsk senter for forskningsdata 
(no) Fremskrittspartiet - Biografi
(no) Portrettintervju av Christian Tybring-Gjedde i Dagbladet 11.01.2013
Solveig Horne

Solveig Horne (født 12. januar 1969 i Haugesund) er en norsk politiker (FrP). Hun var innvalgt på Stortinget fra Rogaland fra 2005 til 2021. Hun var barne-, likestillings- og inkluderingsminister i Erna Solbergs regjering fra 2013 til 2018.


== Liv og virke ==


=== Bakgrunn ===
Hun vokste opp i Etne øst på Haugalandet som den eldste av fem døtre av bilmekaniker Jon Tormod Horne og sykepleier Ingebjørg Marie Stødle. Solveig Horne er kristen, og gikk som barn på søndagsskolen der faren har vært lærer i over 30 år. Hun flyttet til Sandnes som 16-åring, og har siden bodd på Sola. Hun har fagbrev som butikkslakter fra 1990, og arbeidet i seks år som ferskvareleder i en butikk på Sola. Hun har barn fra et tidligere ekteskap.


=== Politikken ===
Før hun ble innvalgt på Stortinget, var Horne medlem av Sola kommunestyre og formannskap 1995–2007, medlem av Rogaland fylkesting 1999–2005, medlem av fylkesutvalget 2003–2005 og formann i Rogaland FrP 2000–2006.

Horne har blitt møtt med skepsis blant feminister. Selv har hun regnet seg som en «hverdagsfeminist». På Stortinget var hun medlem av Stortingets justiskomité 2005–2009 og 1. nestleder i Stortingets familie- og kulturkomité 2009–2013. Hun var medlem av gruppen Israels venner i perioden 2009-13. Horne står for en restriktiv innvandringspolitikk, og har foreslått å knytte kontantstøtten til statsborgerskap. Hun har tatt til orde for å oppheve forbudet mot kjøp av sex og redusere fedres obligatoriske del av foreldrepermisjonen.
Eldre uttalelser om homofili og voldtekt skapte uro rundt Horne i hennes første uker som statsråd. Horne i uttalte i denne forbindelse at noen «uttalelser har vært noe spissformulerte,» og at hun ville ha formulert seg annerledes i ettertid.I stortingsvalget 2017 var hun Fremskrittspartiets førstekandidat i Rogaland.


== Referanser ==


== Eksterne lenker ==
(en) Solveig Horne – kategori av bilder, video eller lyd på Commons 
(no) Solveig Horne hos Stortinget 
(no) Solveig Horne hos Norsk senter for forskningsdata 
(no) Solveig Horne hos Norsk senter for forskningsdata 
Solveig Horne på Twitter 
(no) Solveig Hornes stemmegivning på Stortinget (arkivert) siden 2009 systematisert av organisasjonen Holder de ord
Ketil Solvik-Olsen

Ketil Solvik-Olsen (født 14. februar 1972 i Time i Rogaland) er en norsk politiker (FrP). Fra 2013 til 2019, var han andre nestleder i partiet og ble i mai 2021 valgt til  1. nestleder.  Fra 16. oktober 2013 til 31. august 2018 var han samferdselsminister i Erna Solbergs regjering. Han ble innvalgt på Stortinget som representant nr. 7 for Rogaland i 2005, og som representant nr. 1 fra 2009, og fylkets vararepresentant nr 6 for periodene 2013–2021. Fra oktober 2011 var han FrPs finanspolitiske talsmann.   
Fra 2021 er han daglig leder i Seabrokers Fundamentering.


== Bakgrunn og virke ==
Solvik-Olsen er født i Time og bor i Oslo. Han har vært politisk aktiv i FrP siden han var 15 år, med unntak av et utenlandsopphold i studietiden. Solvik-Olsen var i 1993 tillitsvalgt i Musikktroppen i Hans Majestet Kongens Garde, og tjenestegjorde som menig klarinettist. Han har mastergrad i økonomi fra University of Toledo i Ohio i USA. 
Han har blant annet jobbet i rederiet Leif Höegh & Co og i Møller-gruppen. Før han ble valgt inn på Stortinget jobbet han som spesialrådgiver på FrPs hovedkontor i Oslo, for partiets stortingsgruppe. Han var fra 2005 til 2011 medlem av Stortingets energi- og miljøkomité.
Solvik-Olsen var frem til 6. oktober 2011 miljøpolitisk talsmann for FrP. Han uttalte seg blant annet kritisk om Al Gores film En ubehagelig sannhet, og foreslo forskning på kjernekraft og økt vannkraftutbygging som virkemiddel i å kutte utslipp av klimagasser.Solvik-Olsen tok et oppgjør med kulturen på Stortinget da han valgte å ikke stille til gjenvalg i 2012. Til Klassekampen sa han at flere med erfaring fra næringslivet kunne bidratt på «Løvebakken» hadde lønnen vært høyere.  Han mente også at debattene altfor ofte var virkelighetsfjerne og mer opptatt av personangrep enn faktabasert diskurs. Denne utviklingen mente han kunne forklares i sammenheng med fremmarsjen av unge politiske talenter og karrierepolitikere med liten erfaring fra yrkeslivet utenfor politikken. I 2016 mottok Solvik-Olsen Kong Harald Vs jubileumsmedalje 1991–2016.Solvik-Olsen har tilkjennegitt et kristent livssyn.


== Referanser ==


== Eksterne lenker ==
(no) Offisielt nettsted 
(en) Ketil Solvik-Olsen – kategori av bilder, video eller lyd på Commons 
(en) Ketil Solvik-Olsen på Internet Movie Database 
(no) Ketil Solvik-Olsen på Twitter 
(no) Ketil Solvik-Olsen hos Stortinget 
(no) Ketil Solvik-Olsen hos Norsk senter for forskningsdata 
(no) Ketil Solvik-Olsens stemmegivning på Stortinget (arkivert) siden 2009 systematisert av organisasjonen Holder de ord
(no) Ketil Solvik-Olsens blogg Arkivert 30. april 2012 hos Wayback Machine.
IRCD

IRCd "Internet Relay Chat Daemon" er en server som muliggjør kommunikasjon mellom to eller flere personer på IRC, all tekst som skrives går via serveren før den havnar hos mottakerne. Ofte kobles flere IRCd-servere sammen og danner et IRC-nettverk.


== Se også ==
IRC
Asteria

I gresk mytologi refererer Asteria («av stjernehimmelen») til følgende personer:

Asteria, den sjette amasonen som ble drept av Herakles da han kom for å erobre dronning Hippolytas belte (en av hans tolv storverk). Amasonene visste at Herakles var uovervinnelig, men de kjempet mot ham likevel.
Asteria, en gudinne i gresk mytologi. Hun var en titan, datter av Krios og Foibe (Phoebe) og søster til Leto. Asteria kastet seg i havet for å unnslippe Zevs' tilnærmelser. Hun ble da til øya med samme navn. Andre kilder sier at hun forvandlet seg til en fasan for å unngå ham. Med titanen Perses er hun opphav til den uhyggelige gudinnen Hekate.
Klete

Klete  («den påkalte»), også skrevet Cleite eller Clete, var ifølge gresk mytologi en amasonedronning, en av de tolv amasonene som skulle bistå dronning Penthesilea med å frigjøre Troja under den trojanske krigen.
Den hellenistiske poeten Lykofron i diktet Alexandra nevner Klete som «en slavekvinne, som tjener for heftige messing-ringbrynjekledde jomfruen [Penthesilea], bølgen skal frakte vandreren til fremmede land...» I henhold til en skolia på Lykofron var Klete en pleier/amme av Penthesilea. Da hennes herskerinne ikke kom tilbake fra Troja, reiste hun i selskap med andre amasoner for å søke etter henne. Imidlertid, da deres skip ble slått ut av kurs i en storm, gikk de i land i Italia hvor de grunnla byen Klete.


== Referanser ==
Helene

Helene er et opprinnelig gresk kvinnenavn som betyr «den skinnende».


== Utbredelse ==
Tabellen nedenfor gir en detaljert oversikt over populariteten til kvinnenavnet Helene  i noen av de landene hvor statistikk er tilgjengelig.
Helene var per 1998 det fjerde vanligste andrenavnet i dobbeltnavn på kvinner i Norge. De vanligste kombinasjonene var: Inger Helene, Anne Helene, Marit Helene, Astrid Helene og Randi Helene.


== Kjente personer med navnet ==
Hélène Cixous (f 1937), fransk forfatter
Helene Uri (f 1964), norsk forfatter og språkforsker
Helene Rask (f  1980), norsk modell
Helene Olafsen (f 1990), norsk snøbrettkjører


== Referanser ==


== Eksterne lenker ==

(en) Behind the Name: Helene
(en) Think Baby Names: Helene
Elisabeth av Herford

Elisabeth av Herford (født 26. desember 1618 i Heidelberg, død 11. februar 1680 eller 8. oktober 1680) var den eldste datter av kurfyrst Fredrik V av Pfalz og hans gemalinne Elisabeth.
Elisabeth ble oppdratt av sin bestemor, kurfystinne Juliane, prinsesse av Oranien, og etter 1627 av sin mor i Haag. Hun valgte tidlig å vie sitt liv til vitenskapen og filosofien, og var i kontakt med Anna von Schürmann, før hun ble elev av René Descartes, som hun brevvekslet med til hans død.
Etter i lengre tid å ha bodd ved hoffet til sin fetter, kurfyrst Fredrik Wilhelm av Brandenburg, og deretter i Kassel, ble hun 1661 valgt til koadjutor til riksabbediet Herford, og 1667 ble hun abbeddisse.
Ettersom hun vendte seg stadig mer i en svermerisk-mystisk retning, mottok hun i  1670 Labadistene, senere også kvekerne i Herford. Dette førte til misnøye blant den lutherske befolkningen i området.


== Referanser ==


== Eksterne lenker ==
Elisabeth av Herfords tidlige brevkorrespondanse med Descartes på norsk, oversatt av Å.D. Grøgaard.
Hennes senere korresponanse med Descartes på norsk, oversatt av Å.D. Grøgaard.
Målmann

Målmann har flere betydninger:

Et annet ord for målvakt – en person som står i mål i et lagspill, der målet er å få et objekt inn i motstanderens mål, f.eks. i fotball eller håndball
En som er med i målbevegelsen og arbeider med å fremme nynorsk eller høgnorsk
Cathrine Sandnes

Cathrine Sandnes (født 19. mars 1972 i Seoul i Sør-Korea) er en norsk journalist, redaktør, forfatter og tidligere idrettsutøver. Fra 2014 til 2017 var hun leder for Manifest senter for samfunnsanalyse og dessuten daglig leder i Forlaget Manifest. Sandnes har markert seg som debattant, særlig i spørsmål som feminisme, litteratur og idrett. Hun mottok i 2004 gullpennen for sitt virke som skribent.
Sandnes ble adoptert til Norge fra Sør-Korea 18 måneder gammel, høsten 1973. Hun er gift med tidligere politiker, RV-leder og nasjonalbibliotekar, Aslak Sira Myhre. siden 2014. Paret har to døtre.


== Virke ==
Sandnes har vært journalist siden begynnelsen av 1990-årene, først i Natt og Dag og Morgenbladet, og fra 1994 i Arbeiderbladet (Dagsavisen). Hun har vært kulturredaktør i Dagsavisen i to perioder, 1998–2000 og 2002–2005. Hun var redaktør for boka Matriark sammen med Beate Nossum og Christina S. Erichsen (1999) og ga i 2002 ut boka Reisen østover om VM i fotball 2002. I 2016 ga hun ut  "Angrep og forsvar". Boka er skrevet sammen med Ingeborg Eliassen og vakte stor debatt om norsk forsvarspolitikk og kampflykjøp. Hun var redaktør av tidsskriftet Samtiden fra 1. april 2006 til august 2014. 
Sandnes har skrevet faste spalter i en rekke medier, blant annet Kvinner og Klær, Dagsavisen (om sport) og Dagbladet, hvor hun fortsatt skriver. Hun har vært litteraturkritiker i Aftenposten, og er en mye brukt debattleder og debattant om norsk samtidslitteratur. Sandnes har vært redaktør og konsulent for flere norske bokutgivelser, deriblant Anders Sømme Hammers bøker Drømmekrigen. Hjerter og sinn i Afghanistan og Norge (2010) og Heia Kabul! (2013) og Åsne Seierstads En av oss : En fortelling om Norge (2013) og To søstre (2016). Hun var også redaktør for Karl Ove Knausgård og Fredrik Ekelunds bok Hjemme - borte. 
Cathrine Sandnes satt i den regjeringsutnevnte stemmerettskomiteen fra 2009 til 2013. Komiteen hadde ansvaret for planleggingen og gjennomføringen av stemmerettsjubileet i 2013. Sandnes hadde et særlig ansvar for utgivelsen av Norsk likestillingshistorie fra 1814–2013 som ble lansert i juni 2013. 


== Idrettskarriere ==
Cathrine Sandnes er også en av Norges fremste karateutøvere gjennom tidene. Hun er 13 ganger norgesmester i karate, norgesmester og bronsemedaljør i EM i kickboksing og har en rekke triumfer i internasjonale karatestevner. Hun vant en kongepokal i 2003.


=== Medaljer i norske mesterskap (karate) ===


== Publikasjoner ==
Matriark, Gyldendal norsk forlag (1999)
Reisen østover, Gyldendal norsk forlag (2002)
«Forsvar eller angrep», Manifest forlag (2016)


== Se også ==
Norgesmesterskapet i karate


== Referanser ==


== Eksterne lenker ==
(en) Cathrine Sandnes – kategori av bilder, video eller lyd på Commons 
(en) Cathrine Sandnes på Internet Movie Database 
(no) Cathrine Sandnes i NRK Forfatter
Melanippe

Melanippe (gresk: Μελανίππη, «svart hest») kan i gresk mytologi refererer til følgende figurer:

Melanippe, mor eller elskerinne til Aiolos
Melanippe, datter av kentauren Kheiron. Også kjent som Hippe eller Euippe.
Melanippe, datter av Althaia og Oinevs, en av meleagridene. Artemis forvandlet henne til en perlehøne etter broren, Meleagros' død.
Melanippe, søster av amasonedronningen Hippolyta og datter av Ares. Herakles fanget henne under den andre doriske angrep og krevde Hippolytas belte i bytte for å sette henne fri. Som fange på et av Herakles' skip, ledet hun et vellykket mytteri for å frigjøre seg selv og sine medfanger som også var amasoner. De tok over skipet, drepte grekerne og kastet likene overbord. Dessverre var disse amasonene trent i hesteridning, ikke seiling, så de blåste ut av kurs og landet til slutt i Skytia. Der stjal de hester og plyndret området. Amasonene slo seg etter hvert ned der og grunnla en ny by, mens Melanippe dro tilbake for å delta i den attiske krigen. Andre kilder sier at Hippolyta ga etter for Herakles krav og at han lot henne gå.
Otrera

Otrera eller Otrere (gresk: Ὀτρήρη, «den kvikke») var ifølge gresk mytologi amasonenes stammor og opprinnelige gudinne. Hun var ektefelle av Ares og ble mor til de første amasonedronningene; Hippolyta, Antiope, Melanippe og Penthesilea. Otrera var den første som bygde et tempel til ære for Artemis i Efesos. Hun ble opphøyd til guddom etter sin død. Otrera var også en ærestittel som ble skjenket kvinnelige ledere.


== Referanser ==


== Kilder ==
Apollodorus (1997). The Library of Greek Mythology. Oxford University Press. ISBN 978-0-19-953632-0.
Strategic Petroleum Reserve

Strategic Petroleum Reserve (SPR), den strategiske petroleumsreserven, er et amerikansk nødforråd  av petroleum som holdes ved like av Energidepartementet. Det er den største oljereserven i verden, med en kapasitet på opptil 116 millioner m³ (727 millioner fat) råolje.
Reserven lagres på fire steder på Gulfkysten, hver beliggende i nærheten av et stort senter for petrokjemisk raffinering. Hvert sted inneholder et antall kunstige grotter som er laget i salthvelvinger under jordoverflaten.

Bryan Mound – beliggende i nærheten av Freeport, Texas. Kapasitet på 36 000 000 m³ (226 millioner fat).
Big Hill – beliggende i nærheten av Winnie, Texas. Kapasitet på 25 000 000 m³ (160 millioner fat).
West Hackberry – beliggende i nærheten av Lake Charles, Louisiana. Kapasitet på 35 000 000 m³ (219 millioner fat).
Bayou Choctaw – beliggende i nærheten av Baton Rouge, Louisiana. Kapasitet på 11 000 000 m³ (72 millioner fat).Et femte sted, Weeks Island i Iberia Parish i Louisiana, hadde grotter med en kapasitet på 11 000 000 m³ (72 millioner fat), men ble stengt i 1999.
Separate grotter på hvert sted kan ligge opptil 1000 m under jordoverflaten og er gjennomsnittlig 60 m brede og 600 m dype med en kapasitet på mellom 1 og 5 millioner m³ (6 til 30 millioner fat). Hulene ble skapt ved å bore ned i bakken og deretter oppløse saltet med vann. Det kostet nesten 4 milliarder dollar å opprette anleggene.
Tilgang til reserven er fastlagt i lovbestemte kriterier fra 1975, og hovedformålet er å motvirke en alvorlig forstyrrelse i oljeleveransene. Den maksimale uttagningsraten, på grunn av fysiske begrensninger, er 8 m³/s (4,4 millioner fat om dagen). Oljen kan nå markedet 13 dager etter at presidenten gir ordre om åpning.
SPR ble opprettet som følge av oljekrisen i 1973. Loven fra 1975 påla regjeringen å opprette en reserve på 1 milliard fat (159 million m³). Arbeidet med å anlegge de første grottene kom igang i juni 1977. Det er forventet at de er brukbare frem til 2025.


== Eksterne lenker ==
(en) Strategic Petroleum Reserve (United States) – kategori av bilder, video eller lyd på Commons 
DOE Petroleum Reserves
De strategiske petroleumsreservene (SPR) som oljepolitisk kriseredskap